เจ็บบนเนินนมอะค่ะ แล้วพอกดไปมันจะแข็งๆเจ็บค่ะ และลูกยังกินนมอยู่ด้วยค่ะ มันเจ็บๆแข็งๆบนเนินนมข้างซ้ายอะค่ะ เป็นเพราะอะไรค่ะ อันตรายไหมค่ะ
สวัสดีค่ะ อาการเจ็บเต้านมอาจเกิดได้จากหลายสาเหตุ เช่น1. เกิดจากการอักเสบของต่อมน้ำนมและท่อน้ำนม มักพบในช่วงการให้นมบุตร เต้านมมักจะมีอาการบวม แดงร่วมด้วย บริเวณผิวหนังหรือหัวนมอาจเห็นบาดแผลที่เกิดจากการดูดนมของทารก2.เกิดจากซีสต์หรือถุงน้ำในเต้านม ปกติมักจะคลำได้เป็นก้อนนิ่มๆ แต่หากมีการอักเสบก็จะทำให้มีอาการเจ็บได้3. เกิดจากก้อนเนื้องอกธรรมดา แต่มักจะคลำได้เป็นก้อนร่วมด้วย4. เกิดจากการใช้ยาบางชนิด เช่น ยาคุมกำเนิด ยาต้านเศร้า เป็นต้นสำหรับมะเร็งเต้านมนั้นมักพบได้น้อยมากในคนอายุน้อย และมักจะคลำได้เป็นก้อนชัดเจน ก้อนโตเร็วหากอาการเจ็บเต้านมเป็นมาก หรือผิวหนังมีการอักเสบบวมแดงให้เห็น ควรงดการให้นมลูกข้างที่เป็นก่อน และใช้การบีบน้ำนมด้วยมือหรือเครื่องบีบน้ำนมแทน เพื่อป้องกันอาการคัดเต้านม และควรใช้การประคบเย็นบริเวณที่เจ็บหรือปวด หากอาการไม่ดีขึ้น ควรไปพบแพทย์เพื่อพิจารณารับยาปฏิชีวนะค่ะ (หากเป็นการอักเสบของเต้านม)